Baba se liggaam in veld gevind | Maroela Media
Die toneel waar die liggaam gevind is. (Foto: ER24)
Die liggaam van 'n pasgebore babaseuntjie is Maandagmiddag in 'n veld in Tlhabane buite Rustenburg in Noordwes gevind.
Russel Meiring, woordvoerder van ER24, sê paramedici is na die toneel ontbied nadat 'n lid van die publiek op die liggaam afgekom het.
"ER24-paramedici het om 12:40 op die toneel gekom en die liggaam van die babaseuntjie in 'n groot hoop vullis aangetref. Ongelukkig was die baba al 'n geruime tyd dood en daar was niks wat paramedici meer vir hom kon doen nie," het Meiring gesê.
Die voorval is by die polisie aangemeld wat op die toneel was en die saak verder sal ondersoek.
Skrikwekkend om te sien hoeveel velde is deesdae stortingsterreine.
Geen woorde vir sulke slegte ma,s nie. Maak kleintjies en smyt weg. Gelukkig is die seuntjie veilig in Jesus se arms.
Tragies dat so iets gebeur. Hoekom doen die meisies wat onbeplan swanger raak nie betyds aborsies nie? Dit spaar almal betrokke baie ellende.
Moord is moord die een moet gekry word en die regter moet haar toesluit dat sy jare moet gaan sit en dink wat sy gedoen het, dit is mense wat harteloos is, jy doen net nie so iets nie gaan sit die kind in 'n kombersie voor 'n kerk deur of by iemand se huis die persoon het geen gewete nie.
@Jan, my vraag is eerder hoekom gebruik hulle nie voorbehoedmiddels nie dan is die kanse skraal dat hulle wel kan swanger raak.